प्रदेश चुनाव को लेकर बसपा कितनी गंभीर है यह रत्नाकर समेत अन्य नेताओं की घर वापसी से साफ समझा जा सकता है. छत्तीसगढ़ संगठन को मजबूत करने के साथ-साथ बसपा अपनी खोई हुई सीटों पर भी वापसी करने का मन बना चुकी है. रत्नाकर की वापसी के फैसले से जहां पुराने कार्यकर्ताओं में खुशी का माहौल है वही आगामी चुनाव में बेहतर प्रदर्शन की उम्मीद जाग उठी है. 15 मार्च को कांशीराम के जन्मदिन पर ‘सत्ता प्राप्त करो संकल्प’ लेकर बसपा ने विधानसभा चुनाव का बिगुल भी फूंक दिया है.